b"\n_START_ARTICLE_\nJoan Sent\xc3\xads i Nogu\xc3\xa9s\n_START_SECTION_\nBiografia\n_START_PARAGRAPH_\nTreball\xc3\xa0 com a mestre nacional i es llicenci\xc3\xa0 en dret per la Universitat de Barcelona en 1930. Fou secretari de la Cambra Oficial de Comer\xc3\xa7 i Ind\xc3\xbastria de Reus el 1931-33 i del Sindicat d'Exportadors de Vi i del d'Olis d'Oliva de l'Urgell i del Camp de Tarragona el 1932. Simult\xc3\xa0niament, fou president de l'Associaci\xc3\xb3 de la Premsa Reusenca._NEWLINE_Particip\xc3\xa0 en el Foment Nacionalista Republic\xc3\xa0 de Reus i simpatitz\xc3\xa0 amb Esquerra Republicana de Catalunya, amb la qual fou elegit diputat per la prov\xc3\xadncia de Tarragona a les eleccions generals espanyoles de 1936 dins les llistes del Front d'Esquerres. Pel setembre de 1936 fou nomenat delegat inspector general d'Importaci\xc3\xb3 i Exportaci\xc3\xb3 del Govern de la Rep\xc3\xbablica i form\xc3\xa0 part del Socors Roig Internacional. Va morir a Reus en desembre de 1937 a causa d'una greu malaltia."